Pebbly Beach, en av parkens største attraksjoner, er en sandstrand som ligger mellom to nes. Stedet brukes mye til bading og surfing. Kenguruer beiter helt ned til strandkanten. Det finnes også svært mange papegøyer i området. Fotturer og dykking langs oddene er populære aktiviteter. Det finnes en rekke tidevannssteinbassenger i parken. Fjellet Durras Mountain har en brattere og mer utfordrende tursti. Murramarang Aboriginal Area ligger i den nordlige delen av parken, og inneholder blant annet den største møddingen på hele sørkysten.